Infoboks FC Nordsjælland - Lyngby Superligaen Grundspil (28/09) Bet25 1,70 4,20 4,50

Lyngbys Daniel Jensen har besluttet at stoppe karrieren efter 20 år med seniorfodbold i Danmark, Holland, Tyskland, Spanien og Italien.

Daniel Jensen har haft en lang og flot karriere, der blandt andet bød på ophold i Heerenveen, Novara, Werder Bremen og Real Murcia, men nu siger den 36-årige midtbanespiller stop efter et år med Lyngby i 1. Division.

- Det har været et super år, og det har også været sjovt, selvom jeg måske ikke har spillet så meget. Omklædningsrummet er rigtig godt, og der er en god stemning, og det er fedt at stå op og vide, at man skal ud til træning. Det er ting, der gør at man gerne vil spille fodbold, siger Jensen til Lyngbys hjemmeside.

Den tidligere landsholdsspiller ved endnu ikke, hvad der skal ske efter sommerferien:

- Nej, der er lidt planer. Det kunne være i agentverdenen, i medieverdenen eller måske i en klub. Først skal jeg holde lidt ferie, men uden det bliver for meget for fremtiden skal selvfølgelig på plads, lyder det fra midtbanespilleren.

Daniel Jensen fik 53 landskampe for Danmark, og blev dansk mester med FC København i 2013.

Støt Lyngby Boldklub - forudbestil din 100-års jubilæumstrøje